ዛሬ ግንቦት ሰባትም ሆነ ሌሎች ያሉ ወይም ወጤ ለለውጥ ታጋይ የአገሪቱ ሃይሎች ይህን ትምህርት በሃሳብ ጠለቅ ብለው መጨበጥና ትምህርቱን ሥራ ላይ ማዋል ያስፈልጋቸዋል። ከአገር ህልውና ጋር በግልጽ ካልታረቁ፣ የኢትዮጵያን ህዝብ ቀልብ በሰፊው ካልሳቡ፣ ከፖለቲካና ከጦር መሣሪያዎቻቸው በተጨማሪ አነሳሽና አስተዋይ አገራዊ ራዕይ ካልታጠቁ የትግል ጉዟቸው አደገኛ ነው የሚሆነው። መጨረሻው አያምርም። ኢሕአፓ እና ደርግ የተለያዩ ሌሎች የሽንፈት ሁኔታዎች ያጋጠሟቸው መሆኑ ባይካድም እነዝህን የውድቀት ምክንያቶች ከሞላ ጐደል ተጋርተዋል። ከኢትዮጵያዊነት መንፈስ ጋር የተጻረረውና የተጣላው ወያኔም የሚጠብቀው ዕጣ ፈንታ ይዋል ይደር እንጅ እንዲሁ ውድቀት ነው።
